b'\n_START_ARTICLE_\nRingaudas Songaila\n_START_SECTION_\nBiografija\n_START_PARAGRAPH_\n1947\xe2\x80\x931950\xc2\xa0m. mok\xc4\x97si Gruzd\xc5\xbei\xc5\xb3 veterinarijos technikume. 1952\xe2\x80\x931954\xc2\xa0m. LLKJS CK komjaunimo organizatorius, nuo 1953\xc2\xa0m. SSKP narys. 1955\xc2\xa0m. baig\xc4\x97 Lietuvos veterinarijos akademij\xc4\x85. 1955\xe2\x80\x931956\xc2\xa0m. Lietuvos veterinarijos akademijos asistentas. 1956\xe2\x80\x931957\xc2\xa0m. LKP CK Kauno inspekcin\xc4\x97s grup\xc4\x97s atsakingas organizatorius._NEWLINE_1957\xe2\x80\x931960\xc2\xa0m. LSSR MT Reikal\xc5\xb3 valdybos \xc5\xbdem\xc4\x97s \xc5\xabkio skyriaus ved\xc4\x97jas. 1960\xe2\x80\x931961\xc2\xa0m. LSSR \xc5\xbdem\xc4\x97s \xc5\xabkio ministro pavaduotojas. 1961\xe2\x80\x931962\xc2\xa0m. LSSR MT pirmininko pavaduotojas, 1962\xe2\x80\x931963\xc2\xa0m. LSSR MT pirmininko 1-asis pavaduotojas, LSSR \xc5\xbdem\xc4\x97s \xc5\xabkio produkt\xc5\xb3 gamybos ir paruo\xc5\xa1\xc5\xb3 ministras. 1981\xc2\xa0m. sausio 16 d.\xc2\xa0\xe2\x80\x93 1985\xc2\xa0m. lapkri\xc4\x8dio 18 d.\xc2\xa0\xe2\x80\x93 LSSR MT pirmininkas._NEWLINE_Nuo 1959\xc2\xa0m. LSSR AT, nuo 1979\xc2\xa0m. SSRS AT deputatas. 1975\xc2\xa0m. gruod\xc5\xbeio 24 d.\xc2\xa0\xe2\x80\x93 1981\xc2\xa0m. sausio 16 d.\xc2\xa0\xe2\x80\x93 LSSR AT pirmininkas. 1985\xe2\x80\x931987\xc2\xa0m. LSSR AT Prezidiumo pirmininkas, SSRS AT Prezidiumo pirmininko pavaduotojas._NEWLINE_Nuo 1961\xc2\xa0m. LKP CK narys. 1962\xe2\x80\x931964\xc2\xa0m. LKP CK biuro \xc5\xbeem\xc4\x97s \xc5\xabkio reikalams pirmininkas, 1962\xc2\xa0m. gruod\xc5\xbeio 7 d.\xc2\xa0\xe2\x80\x93 1981\xc2\xa0m. sausio 23 d.\xc2\xa0\xe2\x80\x93 LKP CK sekretorius, 1962\xc2\xa0m. gruod\xc5\xbeio 7 d.\xc2\xa0\xe2\x80\x93 1988\xc2\xa0m. spalio 10 d.\xc2\xa0\xe2\x80\x93 LKP CK biuro narys. 1981\xe2\x80\x931989\xc2\xa0m. SSKP Centrin\xc4\x97s revizin\xc4\x97s komisijos narys. 1987\xc2\xa0m. gruod\xc5\xbeio 1 d.\xc2\xa0\xe2\x80\x93 1988\xc2\xa0m. spalio 20 d.\xc2\xa0\xe2\x80\x93 LKP CK 1-asis sekretorius, faktinis Lietuvos SSR vadovas. Nuo 1988\xc2\xa0m. spalio m\xc4\x97n.\xc2\xa0\xe2\x80\x93 pensininkas. 1989 m. Partijos istorijos instituto prie LKP CK darbuotojas.\n_START_SECTION_\nBanan\xc5\xb3 balius\n_START_PARAGRAPH_\nR. Songaila su tuome\xc4\x8diu LKP Centro komiteto antruoju sekretoriumi N. Mitkinu sankcionavo 1988 m. rugs\xc4\x97jo 28 d. Lietuvos laisv\xc4\x97s lygos surengto mitingo Vilniuje i\xc5\xa1vaikym\xc4\x85 pasitelkus Vidaus reikal\xc5\xb3 ministerijos dalinius. Skydais bei \xc5\xa1almais prisideng\xc4\x99 pareig\xc5\xabnai protestuotojus spard\xc4\x97, dau\xc5\xbe\xc4\x97 kum\xc5\xa1\xc4\x8diais ir gumin\xc4\x97mis lazdomis, vadinamaisiais \xe2\x80\x9ebananais\xe2\x80\x9c. \xe2\x80\x9eBanan\xc5\xb3 baliumi\xe2\x80\x9c v\xc4\x97liau pavadintas susidorojimas su protestuotojais truko apie tris valandas'